
Svrha vjeronaučne nastave drugoga godišta

	Svrha katoličkoga vjeronauka drugoga vjeronaučnoga godišta dublji je susret učenika s glavnim činjenicama kršćanske vjere i razvijanje njihove spremnosti za djelovanje u skladu s vjerom. Odgoj u vjeri treba u djeci učvrstiti i produbiti temeljni osjećaj povjerenja u Boga i u njima razviti stav radosna prihvaćanja vjerničkoga života, osobito stoga jer ih Bog, Isusov i naš Otac, ljubi i poziva da budu njegovi prijatelji i njegova dobra djeca.

Opći ciljevi vjeronaučne nastave drugoga godišta

- Upoznati istine vjere: Bog je čitav svijet i nas ljude čudesno stvorio, sve nas ljubi, on je
Isusov i naš Otac, on je Otac svih ljudi na zemlji – bijelih i crnih, siromašnih i bogatih, dobrih
i zlih
- Otkriti i upoznati u biblijskim likovima tajnu Božje blizine
- Upoznati i uvidjeti da se u događajima povijesti spasenja, posebice u Isusovu utjelovljenju i
poslanju, pokazuje da je on Božji dar ljudima, obećani i očekivani Mesija
- U susretu s Isusom otkriti Božju ljubav, njegovu brigu za svakoga čovjeka i za čitavi svijet,
o čemu svjedoče i pripovijedaju Evanđelja i druge novozavjetne knjige
- Upoznati i doživjeti da se Isusova ljubav očituje osobito u tajni njegove žrtve i uskrsnuća i
graditi stav osobnoga prihvaćanja i vjere u Isusovo uskrsnuće
- Izgrađivati, u susretu s Isusom, upoznavanje i tajne vlastitoga života i potrebu nasljedovanja
u dobroti i plemenitosti, posebno prema siromašnima i ugroženima
- Naučiti graditi, u duhu Isusove poruke, dobre odnose sa svojim vršnjacima, s bližnjima i sa
svim ljudima s kojima se susreću
- Pomoći djeci razviti sposobnost izražavanja stečenih spoznaja, upoznavanje i iskustvo
radosti međusobnoga zajedništva u školi, ali i u obitelji i crkvenoj zajednici, i ostvarenje
poziva na radosno sudioništvo u radu, u igri i u slavljenju života

Sadržaj aktivnosti

Oblikovanje i prihvaćanje istina o Bogu putem promatranja svijeta oko sebe, analize svoga odnosa prema drugima te biblijskih tekstova. Usvajanje osnovnih kršćanskih vrednota analizom konkretnoga djelovanja u razrednoj zajednici, obitelji, školi. Uočavanje razlika te otkrivanje Boga kao Stvoritelja koji je izvor raznolikosti u svijetu i među ljudima. Početno upoznavanje Biblije i njenih osnovnih dijelova. Upoznavanje najvažnijih kršćanskih blagdana.
Osobna ili zajednička molitva na svakom vjeronaučnom susretu s naglaskom na zahvaljivanju.


VJEROUČITELJ: Nikola Bistrović, mag. theol.
